বাহাত্তরের সংবিধানের চার মূলনীতি পুনঃপ্রতিষ্ঠা, সংবিধানের প্রস্তাবনা থেকে বিসমিল্লাহ এবং রাষ্ট্রধর্ম বাতিল, ধর্মভিত্তিক রাজনৈতিক দল ও সংগঠন নিষিদ্ধ, দেশের সকল আদিবাসী গোষ্ঠীকে আদিবাসী নামেই সংবিধানে স্বীকৃতি প্রদানসহ অবিলম্বে পার্বত্য চট্টগ্রাম শান্তিচুক্তি বাস্তবায়নের সাংবিধানিক গ্যারান্টি প্রদান,  যুদ্ধাপরাধীদের বিচারকাজ দ্রুত সম্পন্ন করা এবং জিয়া-এরশাদসহ সংবিধান লংঘনকারী সকল সামরিক শাসকের বিচারের দাবিতে প্রগতিশীল ৭টি ছাত্র সংগঠন মানববন্ধন কর্মসূচি পালন করেছে। গতকাল শনিবার সকালে জাতীয় প্রেসক্লাবের সামনে এ মানববন্ধন অনুষ্ঠিত হয়।